CELEX: 22012D0522
Language: el
Date: 2012-09-13 00:00:00
Title: 2012/522/ΕΕ: Απόφαση αριθ. 3/2012 της Επιτροπής των Πρέσβεων ΑΚΕ-ΕΕ, της 13ης Σεπτεμβρίου 2012 , σχετικά με την ανακατανομή των αδιάθετων πόρων του 10ου Ευρωπαϊκού Ταμείου Ανάπτυξης (ΕΤΑ) για τη συνεργασία μεταξύ των χωρών ΑΚΕ

27.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 259/6
            
         ΑΠΌΦΑΣΗ αριθ. 3/2012 ΤΗΣ ΕΠΙΤΡΟΠΉΣ ΤΩΝ ΠΡΈΣΒΕΩΝ ΑΚΕ-ΕΕ
   της 13ης Σεπτεμβρίου 2012
   σχετικά με την ανακατανομή των αδιάθετων πόρων του 10ου Ευρωπαϊκού Ταμείου Ανάπτυξης (ΕΤΑ) για τη συνεργασία μεταξύ των χωρών ΑΚΕ
   (2012/522/ΕΕ)
   Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ–ΕΕ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπεγράφη στην Κοτονού, στις 23 Ιουνίου 2000 (1), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (2) και για δεύτερη φορά στην Ουαγκαντούγκου, στις 22 Ιουνίου 2010 (3) (στο εξής «συμφωνία εταιρικής σχέσης ΑΚΕ–ΕΕ»), και ιδίως το άρθρο 6 του παραρτήματος Ιβ,
   Εκτιμώντας τα ακόλουθα:
   
               (1)
            
            
               Οι υπόλοιποι διαθέσιμοι πόροι του κονδυλίου του 10ου Ευρωπαϊκού Ταμείου Ανάπτυξης (ΕΤΑ) για τη συνεργασία μεταξύ των χωρών ΑΚΕ δεν είναι αρκετοί για να καλυφθούν οι ανάγκες προγραμματισμού που προέκυψαν από την ενδιάμεση ανασκόπηση.
            
         
               (2)
            
            
               Προκειμένου να συνεχισθεί η ταχεία και αποτελεσματική αντιμετώπιση καταστάσεων βίαιων συγκρούσεων στην Αφρική, απαιτείται η τροφοδότηση του μέσου στήριξης της ειρήνης στην Αφρική.
            
         
               (3)
            
            
               Προκειμένου να πραγματοποιηθεί η χρηματοδότηση των προτεραιοτήτων της ομάδας ΑΚΕ και της ΕΕ, είναι απαραίτητη η μεταφορά του αναγκαίου ποσού από τους αδιάθετους πόρους του 10ου ΕΤΑ στο κονδύλιο για τη συνεργασία μεταξύ των χωρών ΑΚΕ.
            
         
               (4)
            
            
               Η Επιτροπή των Πρέσβεων ΑΚΕ–ΕΕ θα πρέπει να εκδώσει την παρούσα απόφαση το ταχύτερο,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Συνεργασία μεταξύ των χωρών ΑΚΕ
   Το ποσό των 195 εκατ. ευρώ μεταφέρεται από του αδιάθετους πόρους του 10ου ΕΤΑ στο κονδύλιο για τη συνεργασία μεταξύ των χωρών ΑΚΕ, σύμφωνα με τους στόχους που καθορίζονται στα άρθρα 11, 28, 29 και 30 της συμφωνίας εταιρικής σχέσης ΑΚΕ–ΕΕ.
   Άρθρο 2
   Αίτηση χρηματοδότησης
   Σύμφωνα με το άρθρο 12β στοιχείο α) του παραρτήματος IV της συμφωνίας εταιρικής σχέσης ΑΚΕ–ΕΕ, η Επιτροπή των Πρέσβεων ΑΚΕ–ΕΕ ζητεί από την Επιτροπή να χρηματοδοτήσει τις δραστηριότητες που προτείνονται από την ΕΕ και την ομάδα κρατών ΑΚΕ, αντιστοίχως, και, κυρίως, να χορηγήσει πρόσθετη χρηματοδότηση συνολικού ύψους 100 εκατ. ευρώ στο μέσο στήριξης της ειρήνης στην Αφρική, προκειμένου να υποστηριχθούν οι προσπάθειες της Αφρικανικής Ένωσης και των περιφερειακών οργανώσεων στην αντιμετώπιση των προβλημάτων ασφαλείας σε ολόκληρη την Αφρική.
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 13 Σεπτεμβρίου 2012.
      
         
            Για την Επιτροπή των Πρέσβεων ΑΚΕ–ΕΕ
         
         
            Ο Πρόεδρος
         
         D. EVINA ABE’E
      
   
   
      (1)  ΕΕ L 317 της 15.12.2000, σ. 3.
   
      (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (3)  Συμφωνία για τη δεύτερη τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).